ইউনিভার্সিটি কলেজ লন্ডনের ইংরেজি সাহিত্যের ছাত্র ছিলেন নোলান। সেখানকার ফিল্ম সোসাইটিতে কাজ করার সময়েই নির্মাণ করেন নিজের প্রথম চলচ্চিত্র। মাত্র ৬০০০ পাউন্ড বাজেটের এ ছবি মুক্তি পেয়েছিলো ১৯৯৮ সালে। কয়েকটি আন্তর্জাতিক চলচ্চিত্র উৎসবে নজর কাড়ে এ থ্রিলারটি। ফলে তাঁর দ্বিতীয় ছবি “Memento”-র অর্থায়নে কোন সমস্যায় পড়তে হয় নি তাঁকে। অবশ্য নোলানের ক্যারিয়ারে সবচেয়ে বড় পরিবর্তন ঘটে ২০০৫ সালে। ব্যাটম্যান ফ্রেঞ্চাইজকে তিনি দর্শকদের সামনে নতুন রূপে নিয়ে আসেন। এরপর থেকে দর্শক-সমালোচকদের কাছে নোলানের ছবি মানেই ব্যতিক্রমী কিছু দেখার প্রত্যাশা।